ddrg/super_eurlex huggingface dataset:
6.

meni, da je treba pred prenosom sedeža družbe predstaviti načrt prenosa in poročilo, v katerem so obrazloženi in utemeljeni pravni in ekonomski vidiki ter posledice prenosa za delničarje in zaposlene; opozarja, da je treba načrt prenosa in poročilo pravočasno posredovati vsem, ki so vpleteni;
5.

obžaluje, da v Sedmem okvirnem programu ribištvo in ribogojstvo nista obravnavana kot posebni področji in da je v programu opredeljena samo tema 2 o prehrani, kmetijstvu, ribištvu in biotehnologiji, ki zajema tudi raziskave v ribištvu, vendar le od daleč in v širokem pomenu besede; ugotavlja, da to velja tudi za temo 6 o okolju (vključno s podnebnimi spremembami);
25.

poudarja pomen proaktivnih in usklajenih naložb v vseh državah članicah, vključno s proizvodno infrastrukturo, izobraževanjem in podnebnimi spremembami, da bi dosegli cilj glede povečanja stopnje zaposlenosti, prispevali k ustvarjanju kakovostnih delovnih mest in zagotovili socialno kohezijo; v zvezi s tem poudarja pomen podpore EU za razvoj sodobne in trajnostne industrije;
37.

ugotavlja, da ostaja krepitev predkomercialnih naročil eden od številnih načinov, s katerimi države članice povečajo vložek v inovacije in raziskave; zato poziva države članice, naj spodbujajo inovacije z vključevanjem vseh udeleženih strani, vključno z univerzami, raziskovalnimi inštituti in drugimi organi, ki sodelujejo pri pospeševanju gospodarskega razvoja, tako da se javne organe bolje vključi v inovativno dejavnost; meni, da bi bilo treba to zavezo vključiti v skladno strategijo za raziskave, inovacije in razvoj;
3.

vendar poudarja potrebo po bolj učinkovitem in usklajenem pristopu Komisije med pobudami za lažjo mobilnost in spodbujanje mobilnosti strokovnjakov med državami članicami, so EUROPASS (evropski življenjepis), EURES (Evropski portal za zaposlitveno mobilnost) in Evropsko ogrodje kvalifikacij (EQF), kakor tudi med različnimi povezanimi in s strani Skupnosti financiranimi ali sofinanciranimi omrežji, ki sodelujejo pri teh vprašanjih, kot so SOLVIT, IMI, EUROGUIDANCE in ENIC/NARIC;
5.

poudarja, da je treba obravnavati prakso nekaznovanja v Keniji, da se tiste, ki so bili odgovorni za nasilje po volitvah pred letom dni, spravi pred sodišče; poziva k ustanovitvi neodvisne komisije, ki bi jo sestavljali lokalni in mednarodni pravni strokovnjaki in bi bila odgovorna za preiskave in pregon; ugotavlja, da se predsednik Kibaki in predsednik vlade Odinga teoretično strinjata z oblikovanjem take komisije, vendar jo je treba še ustanoviti;
26.

poziva mednarodne in lokalne organe, naj določijo pravni status Romov, Aškalov in Egipčanov, ki živijo na Kosovu brez državljanstva, pri čemer naj jim zagotovijo tudi pravico do lastnine; poziva oblasti, naj izboljšajo položaj teh skupnosti tako, da jim zagotovijo enak dostop do kakovostnega rednega šolanja, ki naj, kjer je mogoče, poteka v njihovem maternem jeziku, jim omogočijo dostop do trga dela in zdravstvene nege, jim nudijo ustrezne sanitarne in stanovanjske pogoje ter spodbujajo njihovo udeležbo v družbenem in političnem življenju;
11.

poziva Evropski svet, naj na zasedanju dne 11. in 12. decembra 2008 pregleda Uredbo Sveta (ES) št. 194/2008 z dne 25. februarja 2008 o obnovitvi in okrepitvi omejevalnih ukrepov v zvezi z Burmo/Mjanmarom (7), da se razširi usmerjene sankcije tako, da se vključi dostop do mednarodnih bančnih storitev za podjetja, konglomerate in podjetja, ki so v lasti burmanske vojske ali tesno povezana z njo, da se ustavi uvoz vseh oblačil, proizvedenih v Burmi, in da se nekaterim generalom in njihovim družinam prepreči dostop do podjetniških priložnosti, zdravstvene oskrbe, potrošniških nakupov in izobraževanja v tujini;
9.

meni, da žensk na Balkanu, ki so bile žrtve vojne, ne bi smeli več obravnavati kot vojnih žrtev, temveč kot akterje stabilizacije in reševanja sporov; poudarja, da bodo lahko ženske na Balkanu na splošno svojo vlogo izpolnjevale šele takrat, ko bodo enakovredno zastopane pri političnem in gospodarskem odločanju; pozdravlja kvote in poziva države, ki tega še ne izvajajo, naj spodbujajo zastopanost žensk in po potrebi v političnih strankah in nacionalnih skupščinah učinkovito uporabljajo kvote, države, ki pa to že izvajajo, naj s tem nadaljujejo, da bi zagotovile, da lahko ženske sodelujejo v političnem življenju, ter da bi odpravile njihovo premajhno zastopanost, s tem pa tudi trajno odpravile „stekleni strop“ ter izvajale pozitivne dejavnosti za zagotovitev, da bodo ženske in moški od zgodnje starosti seznanjeni o državljanstvu in se v njem udejstvovali;
50.

odločno poziva Komisijo, naj v sodelovanju z državami članicami opravi ustrezne tehnične in družbeno-gospodarske študije ter študije stroškov in koristi za določitev obsega in lastnosti podpasov, ki bi se jih dalo uskladiti na ravni Skupnosti; opozarja, da morajo takšne študije upoštevati, da dividenda ni statična ter da je tehnološki razvoj neprekinjen in mora izvajanje nove tehnologije omogočiti dolgoročno uporabo pasu UHF za nove vrste inovativnih družbenih, kulturnih in gospodarskih storitev poleg radiodifuznih in mobilnih širokopasovnih storitev; poziva Komisijo, naj zagotovi, da bodo države članice prispevale k takšnim študijam za določitev skupnih pasov, ki se bodo uskladili na evropski ravni za jasno opredeljene in medobratovalne vseevropske storitve in za dodelitev teh pasov;
68.

opozarja na splošno slabše razmere za ženske na trgu dela, ki so pogosto posledica družinskih obveznosti, zaradi katerih jim je otežkočen dostop do uradnega trga dela iz zato prej sprejmejo slabo plačano in neprijavljeno delo, s čimer se omalovažuje pravica do dostojnega dela, ki jo odločno zagovarja ILO, zlasti za gospodinje, nezakonite priseljenke in ženske, ki opravljajo slabo plačano in neprijavljeno delo; poudarja negativne posledice za poklicni razvoj in pokojnino žensk, pa tudi za dobro delovanje trga dela in sposobnost financiranja sistemov socialnega varstva, ki izhajajo iz tega;
P.

ker instituta javne listine v sistemih anglo-saksonskega prava, zlasti v pravu Anglije in Walesa ali v nordijskih državah, ne poznajo; ker v Angliji in Walesu sicer obstajajo pravniki (angl. solicitor), ki nastopajo kot javni notarji, in obstaja poklic pisarja notarja (angl. scrivener notary), vendar ti pravniki ne morejo izdajati javnih listin, temveč lahko samo overijo podpise, zato bi bilo ob sprejetju predpisov o evropskih javnih listinah treba poskrbeti, da ne bi pri tem prišlo do nesporazumov; ker bi bilo treba ravnati zelo previdno in zagotoviti, da javne listine ne bi bile uporabljene v državah, kjer takšnih listin državljani navedenih držav ne morejo pridobiti, želeli pa bi jih uporabiti, da bi s tem obšli postopke, predpisane s pravnim sistemom teh držav (npr. overitev oporoke); ker bi bilo za izboljšanje osveščenosti pravnih strokovnjakov v tistih državah članicah, kjer javne listine ne obstajajo, treba, da Komisija sprožiti ustrezno kampanjo obveščanja in se vložijo vsa potrebna prizadevanja v to, da se pravniki anglo-saksonskega prava spoznajo z delom javnih uslužbencev ali oseb javnega zaupanja s področja civilnega prava in z potencialnimi ugodnostmi za njihove stranke — zlasti glede pravne varnosti — ki jih prinaša uporaba javnih listin v poslih, ki jih želijo skleniti v državah, kjer se ta instrument uporablja; ker to še poudarja potrebo, ki jo je Odbor za pravne zadeve Evropskega parlamenta že večkrat izrazil, po vseevropski mreži pravosodnih delavcev, kampanjah obveščanja in materialu ter skupnem usposabljanju, ki naj ga spodbudi Komisija,
31.

v tem pogledu poudarja bistveni pomen instrumentov, kot so integrirana tarifa Skupnosti (TARIC), evropske zavezujoče tarifne informacije (EBTI), zavezujoče informacije o poreklu (BOI) in skupni okvir za obvladovanje tveganj; poziva Komisijo in države članice, naj te instrumente še naprej izpopolnjujejo in zagotovijo njihovo pravilno delovanje;
29.

meni, da je treba nujno bolje pojasniti metodologijo in pravila za upravljanje večstransko dogovorjenih medfranšiznih provizij za kartična plačila in za mehanizem izračuna medbančnih provizij za bančne avtomate in nekartična plačila; opozarja, da sta sistema neposrednih obremenitev in bančnih nakazil, kot tisti v okviru SEPA, podporni storitvi, ki ju skupaj zagotavljata ponudnika plačilnih storitev in ju skupaj zahtevata dva potrošnika, ki zaradi mrežnih učinkov ustvarjata gospodarske koristi; Komisiji predlaga, naj oblikuje in vsem interesnim skupinam posreduje merila za opredelitev tržnih subjektov pri metodologiji za izračun vseh večstransko dogovorjenih medfranšiznih provizij, ki se jim Komisija nato lahko posveti, da bo zagotovila resnično enakopravne konkurenčne pogoje in izvrševanje vseh pravil konkurence;
36.

ocenjuje, da mora biti osrednji cilj celostne pomorske politike Evropske unije spodbujanje modernizacije in trajnostnega, uravnoteženega in nepristranskega razvoja sektorja v vsej EU, ki bo jamčil za trajni družbeni in gospodarski obstoj in razpoložljivost virov, suverenost in varno preskrbo s hrano, preskrbo prebivalstva z ribami, ohranitev delovnih mest in boljše življenjske pogoje ribičev;
6.

poziva države članice, Svet in Komisijo, naj oblikujejo okoljski popis območij, ki so onesnažena z osiromašenim uranom (tudi strelišča), in naj zagotovijo celovito podporo – tudi finančno – projektom, ki bi lahko pomagali žrtvam in njihovim sorodnikom, pa tudi za operacije čiščenja prizadetih območij, če se potrdijo škodljive posledice za zdravje ljudi in okolje;
52.

poziva Komisijo, da v skladu z resolucijo Parlamenta z dne 8. maja 2008 o čezatlantskem ekonomskem svetu (10) nadaljuje svoja prizadevanja za zagotovitev spremembe uredbe ZDA o stoodstotnem pregledu tovora, namenjenega v ZDA, ter s tem zagotovi sodelovanje, ki bi temeljilo na vzajemnem priznavanju „pooblaščenih gospodarskih subjektov“ in varnostnih standardov, sprejetih v okviru Svetovne carinske organizacije (C-TPAT in SAFE); poziva Komisijo, da oceni možne stroške ukrepov v zvezi s stoodstotnim pregledom pomorskih tovornih kontejnerjev, ki so namenjeni v ZDA, za posel in gospodarstvo EU kot tudi možen vpliv na carinske postopke;
5.

ponovno poziva indijsko vlado in državne organe, naj raziščejo vse trditve o prisilnih izginotjih; poziva, naj se uradu javnega tožilca dodeli pristojnost za vse primere, pri katerih so vojaški, varnostni ali policijski uslužbenci osumljeni vpletenosti, in naj se oblikuje enotna javna baza podatkov vseh oseb, ki so izginile, in vseh najdenih trupel; poziva države članice, naj omogočijo in podprejo vse možnosti za sodelovanje med indijsko in pakistansko vlado v povezavi s to preiskavo;
19.

meni, da je bilo v preteklosti izseljevanje s podeželja varnostni ventil za kmete, ki se niso mogli ukvarjati s svojo prvotno dejavnostjo, vendar je danes drugače, saj brezposelnost resno vpliva na nekvalificirane, zaradi česar so med prvimi žrtvami prestrukturiranja in preselitve dejavnosti ravno industrijske enote na podeželju, s čimer se zmanjša obseg raznovrstnih dejavnosti, na katere so se kmetje v težavah lahko nekoč zanesli in s katerimi so dopolnili dohodek od kmetijstva, zdaj pa so še hitreje potisnjeni v revščino;
24.

poziva Komisijo, naj bo posebej pozorna na težave malih in srednje velikih podjetij, zlasti pri poenostavljanju postopka prilagajanja njihovih sistemov IT na tiste, ki jih uporabljajo carinske uprave, ob najnižjih stroških, in pri poenostavljanju postopkov za zagotavljanje statusa t. i. pooblaščenega gospodarskega subjekta;
12.

ponovno izraža zaskrbljenost zaradi neupravičeno in pretirano dolgotrajnega postopka Komisije za obravnavanje in dokončanje postopkov za ugotavljanje kršitev, ki pogosto traja tudi več let, ter izraža nezadovoljstvo, da države članice odločitev Sodišča Evropskih skupnosti pogostokrat ne upoštevajo; meni, da to ogroža verodostojnost pripravljanja in doslednega izvajanja zakonodaje Skupnosti ter spodbuja nezaupanje v cilje EU;
SL Uradni list Evropske unije CE 16/61

Kasetno strelivo

P6_TA(2008)0565

Resolucija Evropskega parlamenta z dne 20. novembra 2008 o Konvenciji o kasetnem strelivu

(2010/C 16 E/12)

Evropski parlament,

— ob upoštevanju Konvencije o kasetnem strelivu (v nadaljevanju „konvencija“), ki jo je sprejelo 107 držav na diplomatski konferenci, ki je potekala v Dublinu od 19. do 30. maja 2008,

— ob upoštevanju sporočila generalnega sekretarja Združenih narodov z dne 30. maja 2008, v katerem spodbuja države, naj brez odlašanja podpišejo in ratificirajo ta pomembni sporazum, in izjavlja, da z veseljem pričakuje, da bo konvencija hitro začela veljati,

— ob upoštevanju svoje resolucije z dne 25. oktobra 2007 o svetovni prepovedi kasetnega streliva (1),

— ob upoštevanju člena 108(5) svojega Poslovnika,

A. ker bo konvencija na voljo za podpis od 3. decembra 2008 dalje v Oslu, nato pa na sedežu Združenih narodov v New Yorku, in bo začela veljati prvi dan šestega meseca po ratifikaciji 30 držav,

B. ker bo konvencija prepovedala uporabo, proizvodnjo in skladiščenje kasetnega streliva kot celotne kategorije orožja ter trgovino z njim,

C. ker bo konvencija od držav pogodbenic zahtevala, da uničijo zaloge takšnega streliva,

D. ker bo konvencija vzpostavila nove humanitarne standarde za pomoč žrtvam in bo od pogodbenic zahtevala, naj odstranijo neeksplodirane ostanke kasetnega streliva z območij, kjer so potekali spopadi,

1. pozdravlja delovanja civilne družbe, zlasti Zveze proti kasetnemu strelivu, pri prizadevanju za končanje človeškega trpljenja, ki ga povzroča to strelivo;

2. poziva vse države, naj konvencijo kar se da hitro podpišejo, ratificirajo in začnejo izvajati;

3. poziva vse države, naj na nacionalni ravni sprejmejo ukrepe za začetek izvajanja konvencije, še preden jo podpišejo in ratificirajo;

4. poziva vse države, naj ne uporabljajo, skladiščijo, proizvajajo ali izvažajo kasetnega streliva, trgujejo z njim ali vlagajo vanj, dokler konvencija ne začne veljati;

5. poziva tiste države članice EU, ki so uporabljale kasetno strelivo, naj pomagajo prizadetemu prebivalstvu, ter Komisijo, naj z vsemi instrumenti zviša finančno pomoč skupnostim na območjih, kjer se nahaja neeksplodirano kasetno strelivo;

6. poziva tiste države članice EU, ki so uporabljale kasetno strelivo, naj zagotovijo tehnično in finančno pomoč za odstranjevanje in uničenje njegovih ostankov, ter Komisijo, naj z vsemi razpoložljivimi instrumenti zviša finančno pomoč za ta namen;

7. poziva vse države članice EU, naj ne sprejemajo nobenih ukrepov, s katerimi bi zaobšle ali ogrozile konvencijo in njene določbe; zlasti poziva vse države članice EU, naj ne sprejmejo, podprejo ali naknadno ratificirajo morebitnega protokola h Konvenciji o konvencionalnem orožju, ki bi dovoljeval uporabo kasetnega streliva in torej ne bi bil skladen s prepovedjo tega streliva iz členov 1 in 2 konvencije;

8. naroči svojemu predsedniku, naj to resolucijo posreduje Svetu, Komisiji, visokemu predstavniku za skupno zunanjo in varnostno politiko, vladam in parlamentom držav članic, generalnemu sekretarju Združenih narodov in Zvezi proti kasetnemu strelivu.

(1) UL C 263 E, 16.10.2008, str. 648.
ker mora imeti varuh človekovih pravic, ki lahko deluje tudi na lastno pobudo, dostop do vseh sredstev, potrebnih za opravljanje svojih nalog; ker so zato institucije in organi Skupnosti dolžni varuhu človekovih pravic na njegovo zahtevo posredovati vse informacije, ki jih od njih zahteva, razen če obstajajo utemeljeni razlogi za tajnost in brez poseganja v dolžnost varuha človekovih pravic, da takih informacij ne razkrije; ker so organi držav članic dolžni varuhu človekovih pravic posredovati vse potrebne informacije, razen kadar za te informacije veljajo pravila ali predpisi o tajnosti ali določbe, ki preprečujejo njihovo posredovanje; ker varuh človekovih pravic, kadar meni, da zahtevane pomoči ne bo dobil, to sporoči Evropskemu parlamentu, ki ustrezno ukrepa;

ker mora imeti varuh človekovih pravic, ki lahko deluje tudi na lastno pobudo, dostop do vseh sredstev, potrebnih za opravljanje svojih nalog; ker so zato institucije in organi Skupnosti dolžni varuhu človekovih pravic na njegovo zahtevo posredovati vse informacije, ki jih od njih zahteva, in brez poseganja v dolžnost varuha človekovih pravic, da takih informacij ne razkrije in da zaupne informacije ali dokumente obravnava skladno s pravili, ki so popolnoma enakovredna veljavnim pravilom zadevnih institucij ali organov; ker institucije ali organi, ki posredujejo zaupne informacije ali dokumente, o zaupnosti teh informacij ali dokumentov obvestijo varuha; ker bi se morali varuh človekovih pravic ter zadevne institucije in organi strinjati o delovnih pogojih za posredovanje zaupnih informacij ali dokumentov; ker so organi držav članic dolžni varuhu človekovih pravic posredovati vse potrebne informacije, razen kadar za te informacije veljajo pravila ali predpisi o tajnosti ali določbe, ki preprečujejo njihovo posredovanje; ker varuh človekovih pravic, kadar meni, da zahtevane pomoči ne bo dobil, to sporoči Evropskemu parlamentu, ki ustrezno ukrepa;
32.

poudarja, da je potreben diferenciran pristop do podnebnih in razvojnih vprašanj za območja in regije, posebej občutljive na podnebne spremembe, kot so gorata ali obalna območja, otoki ali na primer sedem najbolj oddaljenih regij v EU, ki so zaradi svojih topografskih značilnosti in strukturne prikrajšanosti še posebej odvisne od dinamike naravnih dogodkov; v zvezi s tem poziva Komisijo, naj razširi seznam najobčutljivejših območij in sodeluje z obstoječimi regionalnimi pobudami, kot sta alpska in karpatska konvencija, da bi kar najbolje izkoristila znanje, že pridobljeno prek takih pobud;
48.

poziva Svet ter zlasti slovensko in francosko predsedstvo, naj gradijo na napredku, ki sta ga dosegla nemško in portugalsko predsedstvo v zvezi z ozemeljsko kohezijo, in še naprej sprejemajo predloge v zvezi s tem; glede na to, da so se do zdaj poudarjala mesta, odnos med mesti in podeželjem ter načrtovanje rabe zemljišč, meni, da je treba v prihodnjih pobudah bolj upoštevati zahteve regij v ozemeljsko slabšem položaju, kot so otoki, gore, obmejna območja in zelo oddaljena ali redko naseljena območja;
C.

ker so odnosi z Egiptom zelo pomembni in ker meni, da so pravične in pregledne volitve edini način za napredovanje k bolj demokratični družbi; poudarja, da so Egipt in odnosi med EU in Egiptom pomembni za stabilnost in razvoj evro-sredozemskega območja,
5.

poziva institucije EU in države članice, naj ustrezno ukrepajo, da se preprečijo podobni primeri v prihodnosti, prek sodelovanja in uporabe smernic EU za reševanje podobnih primerov,; poziva Komisijo, naj spremlja in ocenjuje izvajanje azilne zakonodaje EU v državah članicah, zlasti v povezavi s spolno usmerjenostjo, in Parlamentu o tem poroča; poudarja, da je Komisija za leto 2008 napovedala spremembe dublinske uredbe in direktive o izpolnjevanju pogojev, ki se bodo navezovale na primer iz te resolucije;
1.

verjame, da je bila mobilnost eden največjih dosežkov in izzivov 20. stoletja ter da bi moral trajnostni promet vzpostaviti pravično ravnotežje med različnimi in pogosto nasprotujočimi si interesi in uskladiti mobilnost, to temeljno pravico, ki jo uživajo državljani, pomen prometnega sektorja za gospodarstvo in zaposlovanje, odgovornost za lokalno in svetovno okolje ter pravico državljanov do varnosti, kakovosti življenja in zdravja;
5.

na podlagi poročila Računskega sodišča ugotavlja, kolikšen proračun je v letu 2020 na voljo za plačila za projekte v okviru programa Obzorje 2020; ugotavlja tudi, da je prišlo zaradi pandemije covida-19 do počasnejšega izvajanja sporazumov o dodelitvi nepovratnih sredstev za partnerje in nezadostnega izvajanja sporazumov o dodelitvi nepovratnih sredstev za obdobje 2018–2019 za člane; ugotavlja tudi, da je to privedlo do znatnih izterjav preplačanega predhodnega financiranja, zaradi česar so se odobrena sredstva za operativna plačila (sredstva notranjih namenskih prejemkov) v letu 2020 povečala na 22 572 214 EUR; ugotavlja, da je to stanje negativno vplivalo na stopnjo izvrševanja proračuna za operativna plačila, ki je konec leta 2020 znašala 82,6 % (2019: 97,2 %); poleg tega na podlagi poročila Računskega sodišča ugotavlja, da skupno podjetje odobrenih sredstev iz prejšnjih let v višini približno 13 300 000 EUR, ki jih je preneslo v operativni proračun za leto 2020, v nasprotju s svojimi finančnimi pravili ni v celoti porabilo, preden je začelo uporabljati sredstva za plačila za to leto; je seznanjen z odgovorom skupnega podjetja, da je imelo v začetku leta 2020 na voljo sredstva za plačila le iz virov sredstev C1 in da so bila s prvo spremembo proračuna maja 2020 neporabljena sredstva ponovno aktivirana kot sredstva C2; vendar ugotavlja, da orodje Komisije za upravljanje nepovratnih sredstev ni dajalo prednosti uporabi sredstev C2, ne da bi bilo treba pri vsakem plačilu posredovati ročno, zato so bila najprej porabljena sredstva C1; je seznanjen tudi z odgovorom skupnega podjetja, da je v zadnjih mesecih leta 2020 načrtovalo uporabo sredstev C2 za plačila dodatnih predfinanciranj za sporazume o dodelitvi nepovratnih sredstev za člane za obdobje 2020–2021, vendar je bilo treba nekatera od teh plačil odložiti na začetek leta 2021; prav tako ugotavlja, da bo skupno podjetje uvedlo dodatne ukrepe za spremljanje, da bi zagotovilo, da bodo ponovno aktivirana sredstva porabljena kot prva; poziva skupno podjetje, naj organu za podelitev razrešnice poroča o napredku v zvezi s tem;
39.

v zvezi z nadaljnjimi ukrepi na podlagi lanske izjave o zanesljivosti in odstavkom o poudarjanju zadeve v poročilu Računskega sodišča iz leta 2020 ugotavlja, da je agencija zaskrbljena zaradi najemne in podnajemne pogodbe za njene nekdanje prostore v Londonu, ki traja do leta 2039; pozdravlja dejstvo, da je upravni odbor agencije Komisijo pozval, naj to vprašanje obravnava na politični ravni, saj zadeva ni bila rešena med pogajanji o izstopu Združenega kraljestva iz Unije; z zaskrbljenostjo ugotavlja, da dejavnosti, povezane s pogodbo o najemu in podnajemu, zahtevajo veliko sredstev in ne sodijo med pristojnosti agencije na področju javnega zdravja; ugotavlja tudi, da je treba zaradi nestanovitnosti gospodarstva v Združenem kraljestvu in svetu, ki jo je med drugim povzročila pandemija covida-19, hitro poiskati rešitev, da bo lahko agencija vsa svoja sredstva namenila za boj proti krizi na področju javnega zdravja in svoja prizadevanja osredotočila na svoje poslanstvo na področju javnega zdravja;
47.

ponavlja, da vsako neetično vedenje uslužbencev in članov institucij in organov Unije ovira dobro upravljanje sredstev Unije in negativno vpliva na zaupanje državljanov v Unijo kot celoto; z zaskrbljenostjo ugotavlja, da čeprav poteka obsežna zapoznela revizija notranjega etičnega okvira, ni mogoče zanikati, da je odbor predolgo kršil dolžnost skrbnega ravnanja do svojih zaposlenih, kar je ustvarilo obžalovanja vredno kulturo nekaznovanosti in nadlegovanja, ki je posledica nedopustnih vodstvenih slogov, kar se med drugim kaže v ponavljajočih se prošnjah za pomoč in primerih, sporočenih uradu OLAF; obžaluje, da je odbor vsakič preslišal njegove nedvoumne pozive k notranjemu uveljavljanju odgovornosti, in vztraja, da je potrebna neodvisna zunanja preiskava o tem, kdo v upravni hierarhiji odbora je odgovoren, in da je treba uporabiti člen 22 kadrovskih predpisov, če je to potrebno; zahteva zunanjo preiskavo kadrovskih postopkov v odboru in njihove učinkovitosti, s poudarkom na obravnavi pritožb zaradi nadlegovanja in skrbi za dobro počutje zaposlenih;
ugotavlja, da je fundacija v odziv na pandemijo covida-19 sprejela različne ukrepe, kot sta omogočanje dela na daljavo in omejitev dostopa do stavbe fundacije za večji del leta 2020, pri čemer je zagotovila sredstva in orodja za podporo spoprijemanju s spremembami ter prelomnim socialnim in delovnim okoljem, ter ponovno določila prednostne dejavnosti v delovnem programu za leto 2020; ugotavlja, da je po navedbah fundacije stopnja izvajanja delovnega programa znašala 87 %, ker so bili številni ukrepi preloženi iz drugega v zadnje četrtletje, kar je obremenilo zmogljivost fundacije za izvajanje in partnerske države, nekateri ukrepi pa so bili preneseni v leto 2021; ugotavlja, da je bil za uslužbence fundacije organiziran dostop do testiranja za covid-19; ugotavlja, da so se izvajali redni sestanki zaposlenih;